Sigurður Ingi Jóhannsson sjávarútvegs - og landbúnaðarráðherra hefur tilkynnt um að starfsemi Fiskistofu verði færð til Akureyrar . Stofnunin er nú staðsett að Dalshrauni í Hafnarfirði þar sem hún hefur verið síðan 2005 . Starfsfólkinu hefur verið boðið starf kjósi það að flytja með stofnuninni . Þeim sem hyggjast ekki gera það verður boðin fagleg aðstoð við endurmenntun og atvinnuleit samkvæmt tilkynningu frá atvinnuvegaráðuneytinu . Mun hafa neikvæð áhrif á starfsemina Eyþór Björnsson , forstjóri Fiskistofu , segir ákvörðun Sigurðar Inga Jóhannssonar um að færa skrifstofu úr Hafnarfirði til Akureyrar koma flatt upp á starfsfólkið . „ Fólki er illa brugðið , “ segir Eyþór . Hann segir að ákvörðunin hafi ekki verið gerð í samráði við starfsfólk stofnunarinnar , en útlit sé fyrir að þeir sem ekki kjósi að flytja til Akureyrar muni missa vinnuna . „ Það er ekki hægt að skilja þetta öðruvísi , “ segir Eyþór . „ Þetta er mjög erfitt fyrir stofnunina , “ segir Eyþór . „ Stofnunin býr að mjög mikilli reynslu og djúpri þekkingu á fiskveiðistjórnun og regluverkinu sem að ég óttast að tapist , “ bætir hann við . Sigurður Ingi gaf sig á tal við starfsfólk Fiskistofu núna síðdegis þar sem flutningurinn var tilkynntur . „ Ég stökk inn úr sumarfríinu til að tala við starfsfólkið augliti til auglitis , “ segir Eyþór . Veit ekki hvar starfsemin verður Aðspurður segist Eyþór ekki vita hvar skrifstofa Fiskistofa komi til með að vera , né hver ástæða flutninganna sé . „ Ráðherrann verður að fá að svara því sjálfur , “ segir Eyþór . Í Viðskiptablaði vikunnar er sagt frá því að ríkið sé með húsnæði að Borgum við Norðurslóð á leigu . Hluti húsnæðisins er sérstaklega útbúið til rannsókna , en leigan er sérlega dýr .